《赠别徐昌国二首 其一》
明代·陆深

北风起天末，送子城东闉。愿言迟数里，款款得具陈。

我有一端绮，持以赠夫君。不愿为黼黻，不愿为裤裈。

愿为平居服，昏旦常相亲。垢敝忍弃捐，爱惜情如新。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。